OKRESNÁ PROKURATÚRA LEVICE 
Šafárikova 7, 934 01 Levice 1

Číslo: 1 Pv 542/11/4402	Levice 19.01.2016 
EEČ: 2-31-3-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov 
Rozhodol: 	prokurátor Okresnej prokuratúry Levice
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 19.12.2011 spisová značka 1 Pv 542/11/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 26. 07. 2011 v čase o 07.25 h v Leviciach, viedol po ceste č. I/51 v smere od centra mesta XXXXX, na križovatku s cestou II/564 nákladné motorové vozidlo zn. IVECO ML80E15, EČ: NR-191BS, kde zo stredového jazdného pruhu hlavnej cesty chcel odbočiť doľava na vedľajšiu cestu č. II/564, pričom v dôsledku nevenovania sa plne vedeniu motorového vozidla nespozoroval po hlavnej ceste v protismere od čerpacej stanice Slovnaft smerom do centra mesta prichádzajúce nákladné motorové vozidlo zn. Škoda 706MTS24R, EČ: LV-809BA, ktoré viedol vodič XXXXX, s vozidlom IVECO vošiel do križovatky, čím mu nedal prednosť v jazde, následkom čoho došlo k zrážke prednej časti vozidla IVECO do ľavej bočnej časti vozidla zn. Škoda, pričom XXXXX utrpel pomliaždenie ľavého kolenného kĺbu, pomliaždenie III. prsta pravej ruky, natiahnutie lakťového postranného väzu ľavého zápästia a pomliaždenie ľavého pleca s dobou liečenia a práceneschopnosti v trvaní cca 4 týždne a s obmedzením  v bežnom spôsobe života po dobu do 4 týždňov, 

Uznesením prokurátora Okresnej prokuratúry XXXXX zo dňa 19.12.2011, spisová značka 1 Pv 542/11/4402, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	30 mesiacov
 
Odôvodnenie:
XXXXX prokuratúry XXXXX unesením sp. zn.  1 Pv 542/11/4402 
zo dňa  19. 12. 2011 podľa § 216 odsek 1 Trestného poriadku podmienečne  zastavil
trestné stíhanie obvineného XXXXX, pre prečin ublíženia na zdraví podľa § 158 Trestného zákona, ktorého sa dopustil na skutkovom základe uvedenom 
vo výrokovej časti tohto uznesenia. 

 	Podľa § 216 odsek 2 Trestného poriadku mu určil skúšobnú dobu v trvaní tridsať mesiacov. Skúšobná doba začala plynúť od právoplatnosti uznesenia o podmienečnom zastavení trestného stíhania dňa 06. 01. 2012 a uplynula dňa 06. 07. 2014. 

	Zo zadovážených správ, výpisu z Ústrednej evidencie priestupkov MV SR, 
zo správy o povesti a z odpisu registra trestov na obvineného som zistil, že obvinený XXXXX v priebehu skúšobnej doby viedol riadny život a nedopustil sa žiadneho protiprávneho konania. Tým splnil podmienky osvedčenia sa v skúšobnej dobe v zmysle ustanovenia § 217 odsek 1 Trestného poriadku.

	Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

          Vzhľadom na vyššie uvedené som rozhodol tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Miroslav Doležaj
prokurátor